Hata maka suatu hari kata-nya, " Tuan choba kampongkau pĕrkataan-pĕrkataan bahasa Malayu, boleh sahaya bĕri pĕrkataan Inggĕris, boleh kita buat satu kitab bahasa Malayu dan Inggĕris, supaya boleh mĕnjadi kĕsĕnangan ka-pada Inggĕris yang hĕndak bĕlajar Malayu, dan Malayu hĕndak belajar Inggĕris." Maka jawab-ku, " Baik-lah, tuan;" lalu ku usahakan-lah mĕnchari pĕrkataan itu sĕrta mĕngaturkan dia bĕrfasal-fasal, ia'itu langit, bumi, bulan, matahari, dan sa-bagai-nya, sa-hingga ada-lah kira-kira sabulan lama-nya tĕlah dapat-lah sĕgala pĕrkataan itu, ada-lah kirakira dua-ribu pĕrkataan, masing-masing dĕngan kĕpala-nya dan fasal-nya, maka ku unjokkan ka-pada-nya;